b'\n_START_ARTICLE_\nSaulog Transit Inc.\n_START_SECTION_\nPinagmulan\n_START_PARAGRAPH_\nAng pangalan ng kumanya ng bus ay hinango kay Alejandro Saulog, founder ng nasabing kompanya ng bus at lolo ng mga pinsan at kamag-anak na kinabibilangan nina Teodoro Saulog, Susan Saulog, Melquiades Saulog, Lilia S. Venturina, at Marietta S. Vergara.\n_START_SECTION_\nKasaysayan\n_START_PARAGRAPH_\nNaitatag noong 1946, ang Saulog Transit ay nagsimula sa iilang bus unit sa disenyong may kulay na dalandan, pilak, at asul. Noong 1974, nakuha nila ang prangkisa ng Villarey Transit, na sinasabing ang anim na Mitsubishi Fuso bus units nito ay ginamit sa biyahe sa Hilagang Luzon sa ilalim ng pangalang Dagupan Bus Company Inc._NEWLINE_Noong 2009, ang Saulog Transit ay mayroon nang tinatayang 500 bus units. Nang sumunod na taon, pumirma ang pamunuan ng Saulog Transit at Genesis Transport Service Inc. ng isang kasunduan (memorandum of agreement) kung saan sasagutin ng Genesis ang pagbabayad ng mga taunang kontribusyon sa SSS, Pag-ibig at PhilHealth sa kadahilanang hindi kayang tustusan ng pamunuan nito ang pagbabayad ng mga nabanggit na kontribusyon. Dagdag pa rito, sasagutin ng huli ang alokasyon para sa mga bagong bus units at pangmatagalang kooperasyon ng dalawang kompanya. Ngayon, ang Saulog Transit ay nakakuha na ng mga bagong units._NEWLINE_Ang punong tanggapan ng Saulog Transit ay matatagpuan sa 1377 Abenida Elpidio Quirino, Baclaran, Para\xc3\xb1aque City, Philippines  at mayroon silang terminal sa Cubao, Lungsod ng Quezon, sa tabi ng terminal ng Viron Transit.\n_START_SECTION_\nMga Isyu at Kritisismo\n_START_PARAGRAPH_\nIsa ang Saulog Transit sa mga ipinagbabawal na mga kompanya ng bus panlalawigan na makapasok sa Maynila. Sa ikalawang termino ng alkalde ng lungsod na si Alfredo Lim, nagbaba siya ng isang memorandum na Utos Ehekutibo Blg. 13, na kung saan ipinagbabawal pumasok ang mga bus na galing sa mga lalawigan ng Kabite, Laguna, Batangas at Quezon. Ito ay upang maibsan ang lumalalang trapiko sa Daang Taft sa Maynila. Inakusahan din ang kompanya ng paglabag sa mga ordinansa sa pagsakay at pagbaba ng mga pasahero sa hindi naman itinakdang terminal sa ilang bayan sa Pampanga at Zambales._NEWLINE_Nag-isyu ang Quezon City Regional Trial Court ng writ of preliminary injunction laban sa Saulog group of companies na nagtatangkang ibenta ang kanilang mga stocks sa ibang kompanya ng bus._NEWLINE_May namumuong problema sa pamunuan ng Saulog Transit at Dagupan Bus Company sa pagitan ng mga magkakamag-anak nito. Nagsimula ang problema matapos ang asasinasyon sa kanilang mga ninuno. Si Alejandro Saulog, na siyang founder ng nasabing kompanya ng bus at lolo ng mga pinsan at kamag-anak na kinabibilangan nina Teodoro Saulog, Susan Saulog, Melquiades Saulog, Lilia S. Venturina, at Marietta S. Vergara, ay binaril at napatay noong 1960\xc2\xa0ng isang di-nakilalang gunman, habang ang kanilang padre de pamilya nilang si Ruben Saulog, ama ng kasalukuyang punong ehekutibo ng kompanya at isa sa mga anak ng napatay niyang ama, ay binaril at napatay din noong 1990\xc2\xa0ng isa ring di-nakilalang gunman. Magpahanggang ngayon, umiiral ang sigalot ng mga magkakamag-anak dahil lamang sa mana at sa pera kaya hindi pa maresolba ang kaso. Ang pagtatangkang ibenta ang dalawang kompanya ay siniguro ng abogado na si Bernard Saulog, isa sa mga kamag-anak ng mga napatay na tiyuhin, na nakakuha ng 75% ng kabuuang P1.4 B assets, habang ang 25% ng natitirang assets ay ibinigay sa iba pang miyembro ng pamilya. Gayunman, tumanggi sina Teodoro Saulog, panganay na anak ng napatay na sole founder, at ang iba pa niyang mga kapatid at pinsan, na ibenta ang Saulog Transit Inc. at Dagupan Bus Company Inc.'